CELEX: 62019TN0318
Language: hr
Date: 2019-05-23 00:00:00
Title: predmet T-318/19: Tužba podnesena 23. svibnja 2019. — Thunus i dr. protiv EIB-a

22.7.2019   
            
            
               HR
            
            
               Službeni list Europske unije
            
            
               C 246/36
            
         
      Tužba podnesena 23. svibnja 2019. — Thunus i dr. protiv EIB-a
      (predmet T-318/19)
      (2019/C 246/38)
      Jezik postupka: francuski
      
         Stranke
      
      
         Tužitelji: Vincent Thunus (Contern, Luksemburg) i 7 ostalih tužitelja (zastupnik: L. Levi, odvjetnik)
      
         Tuženik: Europska investicijska banka
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  proglasi ovu tužbu dopuštenom i osnovanom, uključujući u njoj sadržan prigovor nezakonitosti;
               
            
                  —
               
               
                  slijedom toga,
                  
                              —
                           
                           
                              poništi odluku sadržanu u obračunima plaća tužiteljâ za veljaču 2019., odluku kojom je utvrđeno godišnje usklađivanje osnovne plaće ograničeno na 0,8 % za 2019., te su stoga poništene slične odluke sadržane u kasnijim obračunima plaća;
                           
                        
            
                  —
               
               
                  stoga, naloži tuženiku
                  
                              —
                           
                           
                              plaćanje naknade imovinske štete (i) za iznos plaće koji odgovara primjeni godišnjeg usklađivanja za 2019., odnosno povećanja od 1,2 %, za razdoblje od 1. siječnja 2019. do 31. prosinca 2019.; (ii) za iznos plaće koji odgovara posljedicama primjene godišnjeg usklađivanja od 0,8 % za 2019. na iznose plaća koji će biti isplaćeni od siječnja 2019.; (iii) za zatezne kamate na iznose plaće dugovane do potpunog plaćanja dugovanih iznosa, pri čemu se kamatna stopa zateznih kamata koja se mora primijeniti mora izračunati na temelju stope koju je utvrdila Europska središnja banka za svoje glavne operacije refinanciranja, koja je primjenjiva tijekom predmetnog razdoblja, uvećana za tri boda;
                           
                        
            
                  —
               
               
                  po potrebi, ako ih tuženik sam ne podnese, naloži potonjem u okviru mjera upravljanja postupkom podnošenje sljedećih dokumenata:
                  
                              —
                           
                           
                              odluke Upravnog odbora EIB-a od 18. srpnja 2017. (CA/505/17);
                           
                        
                              —
                           
                           
                              izvješća pododbora za plaće Upravnom odboru iz prosinca 2018.;
                           
                        
                              —
                           
                           
                              odluke Upravnog odbora od 11. prosinca 2018. (Prilog 3 to PV/19/01);
                           
                        
                              —
                           
                           
                              odluke Upravljačkog odbora od 30. siječnja 2019. (MC-018-ADM-20190130);
                           
                        
                              —
                           
                           
                              dopisa Uprave za osoblje od 18. siječnja 2019. (CS-PERS/HRPLC/DIR/2019-001/ABGS);
                           
                        
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U potporu tužbi tužitelji navode, s jedne strane, kad je riječ o odluci Upravnog odbora od 18. srpnja 2017., dva tužbena razloga, a, s druge strane, kad je riječ o odlukama Upravljačkog odbora iz prosinca 2018. i siječnja 2019., četiri tužbena razloga.
      Kad je riječ o odluci Upravnog odbora od 18. srpnja 2017:
      
                  1.
               
               
                  Prvi tužbeni razlog, koji se temelji na povredi načela pravne sigurnosti.
               
            
                  2.
               
               
                  Drugi tužbeni razlog, koji se temelji na povredi legitimnih očekivanja i stečenih prava.
               
            Kad je riječ o odlukama Upravnog odbora iz prosinca 2018. i siječnja 2019.:
      
                  1.
               
               
                  Prvi tužbeni razlog, koji se temelji na nenadležnosti donositelja pobijanog akta i povredi članka 18. Poslovnika.
               
            
                  2.
               
               
                  Drugi tužbeni razlog, koji se temelji na povredi postupovnih jamstava i članka 41. Povelje Europske unije o temeljnim pravima.
               
            
                  3.
               
               
                  Treći tužbeni razlog, koji se temelji na povredi prava savjetovanja s odborom osoblja.
               
            
                  4.
               
               
                  Četvrti tužbeni razlog, koji se temelji na povredi načela proporcionalnosti.
                  Što se tiče zahtjeva za naknadu štete, tužitelji zahtijevaju isplatu razlike dugovanih primitaka, odnosno 1,2 % od 1. siječnja 2019. (uključujući utjecaj tog povećanja na novčane koristi), uvećanu za zatezne kamate.